उत्पादन धेरै कुराहरूमा निर्भर हुन्छ । उत्पादन बगैंचाको अवस्थिति, माटो, हावापानी, जात, व्यवस्थापन तथा अन्य कुराहरूमा भर पर्दछ । तर शुरुका वर्षहरूमा २५—३० दाना/बोट फलेतापनि उमेर बढ्दै जाँदा उत्पादन पनि बढ्दै जान्छ । अनारले २०—२५ वर्षसम्म उत्पादन राम्रो दिन्छ त्यसपश्चात बिस्तारै घट्दै जान्छ तर राम्रो व्यवस्थापन तथा मल जल गर्न सक्यो भने यो अवधिलाई अरु १० वर्ष लम्ब्याउन सकिन्छ । करिव १०—११ वर्षको बोटले १००—१५० फल÷वर्ष दिने कुरा अनुसन्धानबाट प्राप्त भएको छ । मध्य पहाडमा साधारणतयाः ८—१० मे.ट./हेक्टर सम्म उत्पादन हुन्छ ।
